b"\n_START_ARTICLE_\nSanta Maria de Peralta\n_START_SECTION_\nDescripci\xc3\xb3\n_START_PARAGRAPH_\nEn estat total de ru\xc3\xafna, sols se'n conserven algunes parets i el campanar d'espadanya, d'\xc3\xa8poca posterior._NEWLINE_La planta tenia una nau de 15 m. x 4 m. i la porta sembla que estava al costat nord._NEWLINE_La coberta, de fusta a dues vessants sobre arcs apuntats de pedra, est\xc3\xa0 del tot ensorrada\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia de Santa Maria de Peralta sembla una obra del segle XIV, que en devia substituir una d'anterior. L'espadanya i la sagristia s\xc3\xb3n m\xc3\xa9s tardanes._NEWLINE_Procedents d'aquesta esgl\xc3\xa9sia es conserven, al Museu Dioces\xc3\xa0 de Tarragona, unes pintures murals del segle XIV (dels pocs exemples de l'\xc3\xa8poca a terres de Tarragona) i un retaule del segle XV, i tamb\xc3\xa9 objectes lit\xc3\xbargics."